Document ID: 31997D0087

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιανουαρίου 1997 όσον αφορά μία ειδική κοινοτική χρηματοδοτική συνδρομή σχετικά με τη διάγνωση και τα μέτρα διαχείρισης που αποσκοπούν στην εξάλειψη της νόσου του αφθώδους πυρετού στην Ελλάδα (Το κείμενο στην ελληνική γλώσσα είναι το μόνο αυθεντικό) (97/87/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, για τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3 και το άρθρο 11 παράγραφος 4,
Εκτιμώντας:
ότι το 1994 και το 1996 εκδηλώθηκαν κρούσματα αφθώδους πυρετού στην Ελλάδα 7
ότι το 1994 και το 1996 ο ιός της νόσου του αφθώδους πυρετού εισήχθη στην Ελλάδα από το εξωτερικό 7
ότι η εμφάνιση αυτής της νόσου αποτελεί σοβαρό κίνδυνο για το κοινοτικό ζωικό κεφάλαιο 7 ότι η Κοινότητα έχει τη δυνατότητα να παράσχει χρηματοδοτική αρωγή στα κράτη μέλη για την ταχεία εξάλειψη αυτής της νόσου 7
ότι είναι αναγκαίο η Ελλάδα να έχει υψηλό επίπεδο ετοιμότητας για την εξάλειψη της νόσου του αφθώδους πυρετού και ιδίως στις περιοχές οι οποίες θεωρούνται από την άποψη αυτή περιοχές υψηλού κινδύνου 7
ότι, λόγω της σημασίας του υψηλού επιπέδου ετοιμότητας σε όλα τα επίπεδα τα οποία συμβάλλουν στην εξάλειψη της νόσου, είναι σκόπιμο να παρασχεθεί χρηματοδοτική αρωγή για να καλυφθούν οι δαπάνες με τις οποίες επιβαρύνεται η Ελλάδα, μέχρι το ποσό των 170 000 Ecu κατ' ανώτατο όριο 7
ότι η κοινοτική χρηματοδοτική συνδρομή θα χορηγηθεί εφόσον τα προβλεπόμενα μέτρα υλοποιηθούν και εφόσον οι αρχές θα έχουν διαβιβάσει όλη την αναγκαία πληροφόρηση εντός των ορισμένων προθεσμιών 7
ότι, για εποπτικούς λόγους, ισχύουν τα άρθρα 8 και 9 του κανονισμού (ΕΚ) αριθ. 729/70 του Συμβουλίου, της 21ης Απριλίου 1970, για τη χρηματοδότηση της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (4) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Αποσκοπώντας να εξασφαλισθεί ότι η Ελλάδα δύναται να παράσχει ένα υψηλότερο επίπεδο ετοιμότητας για την εξάλειψη της νόσου του αφθώδους πυρετού σε περιοχές που εκτιμάται ότι κινδυνεύουν από αυτή τη νόσο, η Κοινότητα χορηγεί χρηματοδοτική ενίσχυση για:
- αγορά και εγκατάσταση διαγνωστικού εξοπλισμού στο εθνικό εργαστήριο για τον αφθώδη πυρετό, όπως εμφαίνεται στο παράρτημα, μέρος Α,
- αγορά και εγκατάσταση εξοπλισμού όπως εμφαίνεται στο παράρτημα, μέρος Β, για την καταγραφή επιδημιολογικών στοιχείων και για τη δημιουργία δικτύου με το οποίο θα συνδεθούν απευθείας οι νομαρχιακές κτηνιατρικές υπηρεσίες των νομών Ροδόπης και Έβρου, το εθνικό εργαστήριο για τον αφθώδη πυρετό και το εθνικό κέντρο αντιμετώπισης νοσολογικών καταστάσεων έκτακτης ανάγκης,
- κατάρτιση και διενέργεια ασκήσεων προσομοίωσης όπως εμφαίνεται στο παράρτημα, μέρος Γ.
2. Η κοινοτική χρηματοδοτική ενίσχυση για μέτρα που αναφέρονται στην παράγραφο 1 ισοδυναμεί με το 70 % των δαπανών με τις οποίες επιβαρύνεται η Ελλάδα.
3. Η αγορά και η εγκατάσταση εξοπλισμού, όπως αναφέρεται στην παράγραφο 1, πρέπει να λάβει χώρα πριν από τις 30 Ιουνίου 1997 7 η κατάρτιση και οι ασκήσεις προσομοίωσης πρέπει να έχουν ολοκληρωθεί μέχρι την 31η Δεκεμβρίου 1997.
Άρθρο 2
1. Η κοινοτική χρηματοδοτική συνδρομή ανέρχεται στο ποσό των 170 000 Ecu κατ' ανώτατο όριο.
Άρθρο 3
Η κοινοτική χρηματοδοτική ενίσχυση χορηγείται εφόσον έχει ήδη υποβληθεί στην Ευρωπαϊκή Επιτροπή η συνοδευτική τεκμηρίωση τεχνικής και χρηματοοικονομικής φύσης.
Η τεκμηρίωση αυτή πρέπει να έχει υποβληθεί πριν από την 1η Μαρτίου 1998.
Άρθρο 4
Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου ισχύουν mutatis mutandis.
Άρθρο 5
Η παρούσα απόφαση απευθύνεται στην Ελληνική Δημοκρατία.
Βρυξέλλες, 15 Ιανουαρίου 1997.

Labels: 19
5
0
6
18